laion/Wikipedia-Exotic huggingface dataset:
গোরকঘাটা ইউনিয়ন

গোরকঘাটা বাংলাদেশের কক্সবাজার জেলার অন্তর্গত মহেশখালী উপজেলার একটি সাবেক ইউনিয়ন। গোরকঘাটা ইউনিয়নের আয়তন ছিল ৭২৫ একর (২.৯৪ বর্গ কিলোমিটার)। গোরকঘাটা ইউনিয়ন ছিল মহেশখালী উপজেলার আওতাধীন ৮নং ইউনিয়ন পরিষদ। এ ইউনিয়নের সম্পূর্ণ অংশজুড়ে মহেশখালী পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে। মহেশখালী পৌরসভা মহেশখালী উপজেলা "মহেশখালী উপজেলা - বাংলাপিডিয়া"। bn.banglapedia.org।
কুয়েতের পঞ্চম নির্বাচনী এলাকা

কুয়েতের পঞ্চম জেলাটি দেশের পঞ্চম জেলা। এটি  ফাহাহিল, আহমাদি, সাবাহিয়া, রিগা সহ ২০টি আবাসিক অঞ্চল নিয়ে গঠিত, জেলাটি দক্ষিণে সৌদি আরবের সীমান্তে ওয়াফরা এবং আল-জোর পর্যন্ত বিস্তৃত। এ জেলার মোট ভোটার সংখ্যা ১০১,২৯৪, এর মধ্যে মহিলা ৫৪,৪১৮ জন এবং পুরুষ ৪৬,৮৭৬ জন। বৃহত্তম আবাসিক অঞ্চল হলো সাবাহ আল-সালেম এর ভোটার ১৭,১৭৫ জন, সাবাহিয়ায় ১৬,১৬২ এবং রিগাতে ১২,৭৭৮ ভোটার। এলাকা আবু হানিফা আহমাদি ফিন্টাস আবু হালিফা আহমাদি ফাহাহিল ফিনতাস মাহবোউলা মানগাফ কুরাইন রিক্কাহ সাবাহ আল-সালেম সাবাহিয়াহ ওয়াফরা আল-জোর আহমাদি ওয়াফরা শহরের একটি খামার
সিবনা জিমি

সিবনা জিমি (জন্ম: ২৯ ডিসেম্বর 1১৯৯২) পাপুয়া নিউ গিনির ক্রিকেটার । তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন। জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তার নাম অন্তর্ভুক্ত করা হয়েছিল। তিনি ৭ জুলাই ২০১৮ বিশ্বকাপ টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। টুর্নামেন্টের সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) পাপুয়া নিউ গিনির স্কোয়াডের উঠতি তারকা হিসাবে নামকরণ করা হয়েছিল। ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডে তার নাম দেওয়া হয়েছিল। "Sibona Jimmy"। ESPN Cricinfo। সংগ্রহের তারিখ ১৩ ফেব্রুয়ারি ২০১৭।  "ICC Women's World Cup Qualifier, 4th Match, Group B: Bangladesh Women v Papua New Guinea Women at Colombo (CCC), Feb 7, 2017"। ESPN Cricinfo। সংগ্রহের তারিখ ১৩ ফেব্রুয়ারি ২০১৭।  "ICC announces umpire and referee appointments for ICC Women's World Twenty20 Qualifier 2018"। International Cricket Council। সংগ্রহের তারিখ ২৭ জুন ২০১৮।  "3rd Match, Group A, ICC Women's World Twenty20 Qualfier at Utrecht, Jul 7 2018"। ESPN Cricinfo। সংগ্রহের তারিখ ৭ জুলাই ২০১৮। [স্থায়ীভাবে অকার্যকর সংযোগ] "Report card: Papua New Guinea"। International Cricket Council। সংগ্রহের তারিখ ১৫ জুলাই ২০১৮।  "Just two steps away from World Cup spots for teams in Women's Qualifiers"। International Cricket Council। সংগ্রহের তারিখ ৩০ এপ্রিল ২০১৯।  "Lewas squad named for tour of Scotland"। Post Courier। সংগ্রহের তারিখ ২০ আগস্ট ২০১৯।  ইএসপিএনক্রিকইনফোতে সিবনা জিমি (ইংরেজি)
ব্রেন্দা তাউ

ব্রেন্দা তাউ (জন্ম: ১৭ জুন ১৯৯৮) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় প্রথম খেলেন। উক্ত প্রতিযোগিতায়, তিনি পাপুয়া নিউ গিনির হয়ে সর্বোচ্চ ৮৫ রান করেছিলেন। জুন ২০১৮ সালে, পাপুয়া নিউ গিনির ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য ঘোষিত স্কোয়াডে তার নাম অন্তর্ভুক্ত ছিল। তিনি ৭ জুলাই ২০১৮ বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি টুর্নামেন্টে পাপুয়া নিউ গিনির হয়ে পাঁচ ম্যাচে ৮২ রান নিয়ে শীর্ষে ছিলেন। ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তাকে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। প্রতিযোগিতার প্রথম খেলায় স্কটল্যান্ডের বিপক্ষে ৩০ বলে ৩১ রান নিয়ে দলের জয়ে প্রধান অবদান রাখে। উক্ত খেলায় সে সেরা খেলোয়াড় নির্বাচিত হয়। "Brenda Tau"। ESPN Cricinfo। সংগ্রহের তারিখ ১৩ ফেব্রুয়ারি ২০১৭।  "ICC Women's World Cup Qualifier, 4th Match, Group B: Bangladesh Women v Papua New Guinea Women at Colombo (CCC), Feb 7, 2017"। ESPN Cricinfo। ১১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৭।  "Records: ICC Women's World Cup Qualifier, 2016/17: Most runs"। ESPN Cricinfo। সংগ্রহের তারিখ ১৭ ফেব্রুয়ারি ২০১৭।  "ICC announces umpire and referee appointments for ICC Women's World Twenty20 Qualifier 2018"। International Cricket Council। সংগ্রহের তারিখ ২৭ জুন ২০১৮।  "3rd Match, Group A, ICC Women's World Twenty20 Qualfier at Utrecht, Jul 7 2018"। ESPN Cricinfo। সংগ্রহের তারিখ ৭ জুলাই ২০১৮।  "ICC Women's World Twenty20 Qualifier, 2018 - Papua New Guinea Women: Batting and bowling averages"। ESPN Cricinfo। সংগ্রহের তারিখ ১৪ জুলাই ২০১৮।  "Just two steps away from World Cup spots for teams in Women's Qualifiers"। International Cricket Council। সংগ্রহের তারিখ ৩০ এপ্রিল ২০১৯।  "Lewas squad named for tour of Scotland"। Post Courier। সংগ্রহের তারিখ ২০ আগস্ট ২০১৯।  "Scotland Women vs Papua New Guinea Women, ICC Women's T20 World Cup Qualifier, 6th Match, Group A"। ESPNcricinfo। সংগ্রহের তারিখ ২০১৯-০৯-০৩।  ইএসপিএনক্রিকইনফোতে ব্রেন্দা তাউ (ইংরেজি)
গোঁসাইবাগানের ভূত

গোঁসাইবাগানের ভূত একটি বাংলা হাস্যরসাত্বক ভৌতিক চলচ্চিত্র যার পরিচালক নীতিশ রায় ও প্রযোজক মৌ রায়চৌধুরী। এটি শীর্ষেন্দু মুখোপাধ্যায়ের শিশুদের উপন্যাস গোঁসাইবাগানের ভূত অনুসারে নির্মিত ও ২০১১ সালে প্রকাশিত। ছবিটিতে সংগীত পরিবেশনা করেন, চন্দ্রবিন্দু (ব্যান্ড), প্রতুল মুখোপাধ্যায় ও শিলাজিত। বুরুন অঙ্কে খুবই কাঁচা। সে অনেক চেষ্টা করেও অঙ্কে পায় তেরো ও পাশ করতে পারেনা। তাকে অঙ্ক শেখাতে ব্যর্থ হন দাপুটে শিক্ষক করালী মাস্টারমশাঁই। একদিন সে ঘুরতে ঘুরতে ভুতেদের রাজ্য গোঁসাইবাগানে ঢুকে পড়ে ও সেখানকার ভুত নিধিরামের সাথে আলাপ হয়। গোঁসাইবাগানে দিনে দুপুরেও কেউ ঢুকতে সাহস পায়না কারণ সেখানে ভূতের ভয়ের সাথে আছে হাবু ডাকাতের আড্ডা। বুরুন সেই গোঁসাইবাগানের গোলকধাঁধা থেকে বেরতে পারবে কেবলমাত্র একটি জটিল অঙ্ক সমাধান করলেই। অদ্ভুতভাবে তার অঙ্ক সমাধান করার ক্ষমতা উদয় হয়। একের পর এক জটিল অঙ্ক মিলিয়ে দিতে থাকে অঙ্কে ফেল করা বুরুন। খরাজ মুখোপাধ্যায় - দামোদর কাকা পরাণ বন্দ্যোপাধ্যায় - করালী স্যার শাশ্বত চট্টোপাধ্যায় - ভেলু ডাক্তার ভিক্টর বন্দ্যোপাধ্যায় - রাম কবিরাজ তোজো গাঙ্গুলি - বুরুন লকেট চট্টোপাধ্যায় - বুরুনের মা তিনু আনন্দ - মন্মথ উকিল কাঞ্চন মল্লিক - নিধিরাম আশিষ বিদ্যার্থী - হাবু সর্দার বিপ্লব চ্যাটার্জী - কৈলাস মিত্র বিশ্বজিত চক্রবর্তী ইওরপ্রীতম চক্রবর্তী, গৌতম। "আবেগের সন্ধ্যা, এ বারের সেরার সেরা শীর্ষেন্দু"। anandabazar.com (ইংরেজি ভাষায়)। সংগ্রহের তারিখ ২০১৯-০৯-০৩।  Sumit (২০১৮-০৫-০২)। "বাংলা ছবিতে ভূত"। RadioBanglaNet (ইংরেজি ভাষায়)। সংগ্রহের তারিখ ২০১৯-০৯-০৩।  "আনন্দবাজার পত্রিকা - সিনেমা সমালোচনা"। archives.anandabazar.com। সংগ্রহের তারিখ ২০১৯-০৯-০৩।
বানা ইউনিয়ন

বানা ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা। আয়তন -২১.৭৬ বর্গ কি:মি। জনসংখ্যা- ১৯,০৪৫ (উনিশ হাজার পয়তালিস্নশ)। পুরুষঃ ৮০৪০ জন। মহিলাঃ ৮২১৮ জন। শিক্ষার হার : ৩৮.৫১% শিক্ষা প্রতিষ্ঠান কাজী সিরাজুল ইসলাম বর্তমান চেয়ারম্যান- হাদী হুমায়ুন কবির (বাবু) চেয়ারম্যানগণের তালিকা ফরিদপুর জেলা আলফাডাঙা উপজেলা ঢাকা বিভাগ "বানা ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ২০১৯-০৯-০৩।  "আলফাডাঙ্গা উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-০৩।
৬১৭৪ (সংখ্যা)

৬১৭৪ সংখ্যাটিকে ভারতীয় গণিতবিদ ডি. আর. কাপরেকারের নামানুসারে কাপেরেকার ধ্রুবক বলা হয়। নিম্নবর্ণিত কারণগুলোর জন্য সংখ্যাটি উল্লেখযোগ্য: চার অঙ্কের একটি সংখ্যা নিন, যাতে দুইটি আলাদা অঙ্ক থাকবে (শূন্যসহ) এবার সংখ্যাটিকে একবার বড়ো থেকে ছোট সাজান এবং আরেকবার সংখ্যাটিকে ছোট থেকে বড়ো সাজান। প্রাপ্ত দুইটি সংখ্যার বড়োটি থেকে ছোটটি বিয়োগ করুন। আবার ২ নং প্রক্রিয়ায় ফিরে যান ও বাকি প্রক্রিয়ার পুনরাবৃত্তি করুন। এই প্রক্রিয়া কাপরেকারের চক্র নামে পরিচিত। এই প্রক্রিয়ায় একসময় মান ৬১৭৪ আসবে, এতে পৌঁছাতে এই প্রক্রিয়া সর্বোচ্চ ৭ বার করতে হবে। ৬১৭৪ এ পৌঁছানোর পর প্রক্রিয়াটি পুনরায় চালালে ৬১৭৪ ব্যতীত আর কোন মান আসবে না। উদাহরণস্বরূপ, ৩৫২৪ সংখ্যাটিকে ধরা যাক: ৫৪৩২ – ২৩৪৫ = ৩০৮৭ ৮৭৩০ – ০৩৭৮ = ৮৩৫২ ৮৩৫২ – ২৩৫৮ = ৬১৭৪ ৭৬৪১ – ১৪৬৭ = ৬১৭৪ চার অঙ্কবিশিষ্ট সংখ্যার মাঝে চারটি অঙ্ক এক থাকা সংখ্যা (যেমন, ১১১১, ২২২২) ব্যতীত সব ক্ষেত্রেই কাপরেকার চক্র অনুসরণ করলে এক সময়ে ৬১৭৪ আসবে। তিন অঙ্কের সংখ্যার ক্ষেত্রেও এমন ঘটনার নজির দেখা যায়। সেক্ষেত্রে, কাপরেকার চক্র সর্বোচ্চ ৬ ধাপ অনুসরণ করলে মান দাঁড়ায় ৪৯৫। তবে ১১১, ২২২ ইত্যাদি একই বিশিষ্ট তিন অঙ্কের সংখ্যার ক্ষেত্রে এ নজির দেখা যায় না। কখনো কখনো ৪৯৫ ও ৬১৭৪ এর মত এসব পুনরাবৃত্তিক সংখ্যাদের "কাপরেকার ধ্রুবক" বলা হয়ে থাকে। ৬১৭৪ হল হর্ষদ সংখ্যা, কেননা এটি এর অঙ্কগুলোর সমষ্টি (৬ + ১ + ৭ + ৪ = ১৮, ৬১৭৪/১৮ = ৩৪৩) দ্বারা বিভাজ্য। ৬১৭৪ হল ৭-মসৃণ সংখ্যা কেননা, এর মৌলিক উৎপাদকগুলো ৭ অপেক্ষা বড় নয়। ৬১৭৪ কে ১৮ এর তিনটি ঘাতের যোগফল হিসেবে লেখা যায়: ১৮৩ + ১৮২ + ১৮১ = ৫৮৩২ + ৩২৪ + ১৮ = ৬১৭৪ ৬১৭৪ (২ × ৩ × ৩ × ৭ × ৭ × ৭) সংখ্যাটিকে উৎপাদকে বিশ্লেষণের মাধ্যমে পাওয়া মৌলিক উৎপাদকগুলো অঙ্কের বর্গের সমষ্টি একটি বর্গসংখ্যা: ২২ + ৩২ + ৩২ + ৭২ + ৭২ + ৭২ = ৪ + ৯ + ৯ + ৪৯ + ৪৯ + ৪৯ = ১৬৯ = ১৩২ Yutaka Nishiyama, Mysterious number 6174 ওয়েব্যাক মেশিনে আর্কাইভকৃত ২৮ ফেব্রুয়ারি ২০০৯ তারিখে Kaprekar DR (১৯৫৫)। "An Interesting Property of the Number 6174"। Scripta Mathematica। 15: 244–245।  Kaprekar DR (১৯৮০)। "On Kaprekar Numbers"। Journal of Recreational Mathematics। 13 (2): 81–82।  "রহস্যময় সংখ্যা ৬১৭৪ যে কারণে সত্তর বছর ধরে আকর্ষণ করেছে গণিতবিদদের"। বিবিসি বাংলা। ৩ সেপ্টেম্বর ২০১৯। সংগ্রহের তারিখ ৩ সেপ্টেম্বর ২০১৯।  এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Kaprekar Routine"। "Kaprekar's Constant for 3-Digit Numbers: 495"। Math.Info। সংগ্রহের তারিখ ৪ সেপ্টেম্বর ২০১৯।  উইকিমিডিয়া কমন্সে ৬১৭৪ (সংখ্যা) সংক্রান্ত মিডিয়া রয়েছে। Bowley, Roger। "6174 is Kaprekar's Constant"। Numberphile। University of Nottingham: Brady Haran।
কুতুবজোম ইউনিয়ন

কুতুবজোম বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন। কুতুবজোম ইউনিয়নের আয়তন ২৬২৬ একর (১০.৬৩ বর্গ কিলোমিটার)। ২০১১ সালের পরিসংখ্যান অনুযায়ী কুতুবজোম ইউনিয়নের লোকসংখ্যা ৩২,৭২৮ জন। এর মধ্যে পুরুষ ১৭,০৬০ জন এবং মহিলা ১৫,৬৬৮ জন। মহেশখালী উপজেলার সর্ব-দক্ষিণে কুতুবজোম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হোয়ানক ইউনিয়ন ও বড় মহেশখালী ইউনিয়ন, পূর্বে বড় মহেশখালী ইউনিয়ন ও মহেশখালী পৌরসভা এবং দক্ষিণে ও পশ্চিমে বঙ্গোপসাগর অবস্থিত। কুতুবজোম ইউনিয়ন মহেশখালী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। ওয়ার্ডভিত্তিক এ ইউনিয়নের গ্রামগুলো হল: কুতুবজোম ইউনিয়নের সাক্ষরতার হার ২০%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ৭টি প্রাথমিক বিদ্যালয় ও ২টি ইবতেদায়ী মাদ্ররাসা রয়েছে। মাধ্যমিক বিদ্যালয় কুতুমজোম অফ-শোর উচ্চ বিদ্যালয় কুতুবজোম আদর্শ উচ্চ বিদ্যালয় মাদ্রাসা কুতুবজোম জামেউচ্ছুন্নাহ দারুল উলুম দাখিল মাদ্রাসা তাজিয়াকাটা সুমাইয়া (রা.) বালিকা দাখিল মাদ্রাসা প্রাথমিক বিদ্যালয় কুতুবজোম সরকারি প্রাথমিক বিদ্যালয় খোন্দকারপাড়া সরকারি প্রাথমিক বিদ্যালয় তাজিয়াকাটা রেড ক্রিসেন্ট সরকারি প্রাথমিক বিদ্যালয় মেহেরিয়াপাড়া সরকারি প্রাথমিক বিদ্যালয় লাল মোহাম্মদ সিকদারপাড়া সরকারি প্রাথমিক বিদ্যালয় সোনাদিয়া সরকারি প্রাথমিক বিদ্যালয় ঘঠিভাঙ্গা সরকারি প্রাথমিক বিদ্যালয় ইবতেদায়ী ইসলামিয়া প্রি-ক্যাডেট ইবতেদায়ী মাদ্রাসা কুতুবজুম ইসলামিয়া ফোরকানিয়া মাদ্রাসা কুতুবজোম ইউনিয়নে যোগাযোগের প্রধান সড়ক হল মহেশখালী-কুতুবজোম সড়ক। প্রধান যোগাযোগ মাধ্যম ট্যাক্সি বা টমটম। কুতুবজোম ইউনিয়নের দক্ষিণ-পূর্ব সীমান্ত দিয়ে মহেশখালী চ্যানেল প্রবাহিত হয়ে বঙ্গোপসাগরে পতিত হয়েছে। এছাড়া সোনাদিয়া দ্বীপকে উপজেলার মূল ভূখণ্ড থেকে আলাদা করেছে বদ্দার খাল ও নোয়াচি খাল। কুতুবজোম ইউনিয়নের প্রধান প্রধান হাট/বাজারগুলো হল কুতুবজোম বটতলা বাজার এবং কুতুবজোম কালামিয়া বাজার। সোনাদিয়া দ্বীপ বর্তমান চেয়ারম্যান: এডভোকেট শেখ কামাল মহেশখালী উপজেলা মহেশখালী থানা কক্সবাজার জেলা "মহেশখালী উপজেলা - বাংলাপিডিয়া"। bn.banglapedia.org।  "গ্রাম ভিত্তিক লোক সংখ্যা - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "মাধ্যমিকবিদ্যালয় - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd।  "মাদ্রাসা - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41202&union=07[স্থায়ীভাবে অকার্যকর সংযোগ] "খাল ও নদী - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd। ৪ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "হাট বাজারের তালিকা - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd।  "দর্শনীয়স্থান - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd। ২৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "জনাব মোশাররফ হোসেন খোকন - কুতুবজোম ইউনিয়ন - কুতুবজোম ইউনিয়ন"। kutubjumup.coxsbazar.gov.bd। ৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।
আখতার সরফরাজ

আখতার সরফরাজ (পশতু: اختر سرفراز; জন্ম: ২০ ফেব্রুয়ারি, ১৯৭৬ - মৃত্যু: ১০ জুন, ২০১৯) পেশাওয়ার এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে পেশাওয়ার ও ন্যাশনাল ব্যাংক অব পাকিস্তান দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন। ১৯৯৪-৯৫ মৌসুম থেকে ২০০৬-০৭ মৌসুম পর্যন্ত আখতার সরফরাজের প্রথম-শ্রেণীর খেলোয়াড়ী জীবন চলমান ছিল। ১৩ বছর প্রথম-শ্রেণীর খেলোয়াড়ী জীবন অতিবাহিত করেন। এ সময়ে ১১৮টি খেলায় অংশ নিয়ে ৫৭২০ রান তুলেন। সমগ্র খেলোয়াড়ী জীবনে চারটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন। তবে, কোন টেস্টে অংশগ্রহণ করতে পারেননি। ১২ ডিসেম্বর, ১৯৯৭ তারিখে শারজায় ওয়েস্ট ইন্ডিজের বিপক্ষে ওডিআইয়ে অভিষেক ঘটে তার। ২৯ অক্টোবর, ১৯৯৮ তারিখে ঢাকায় একই দলের বিপক্ষে সর্বশেষ ওডিআইয়ে অংশ নেন তিনি। এছাড়াও, ১৯৯৮ সালের কমনওয়েলথ গেমসে পাকিস্তান দলের অন্যতম সদস্য হিসেবে অংশ নেন। ক্রিকেট খেলা থেকে অবসর গ্রহণের পর কোচের দায়িত্ব পালন করেন। এছাড়াও, ২০১৮ থেকে ২০১৯ সাল পর্যন্ত পাকিস্তান মহিলা ক্রিকেট দলের নির্বাচকের দায়িত্বে ছিলেন। ১০ জুন, ২০১৯ তারিখে মাত্র ৪৩ বছর বয়সে পেশাওয়ারে আখতার সরফরাজের দেহাবসান ঘটে। তিনি মলাশয়ের ক্যান্সারে ভুগছিলেন। লাহোরের শওকত খানম মেমোরিয়া ক্যান্সার হাসপাতালের ভর্তি হন। তার ভ্রাতা ইরফান সরফরাজ প্রথম-শ্রেণীর ক্রিকেটে অংশ নিয়েছেন। "করোনায় পাকিস্তানের সাবেক ক্রিকেটারের মৃত্যু"। সমকাল। ১৩ এপ্রিল ২০২০। [স্থায়ীভাবে অকার্যকর সংযোগ] "Former Cricketer Akhtar Sarfraz Passes Away"। উর্দুপয়েন্ট।  "Former Pakistan batsman Akhtar Sarfraz dies aged 43"। ESPN Cricinfo। সংগ্রহের তারিখ ১০ জুন ২০১৯।  "PCB shocked at the news of Akhtar Sarfaraz's passing"। পাকিস্তান ক্রিকেট বোর্ড। সংগ্রহের তারিখ ১০ জুন ২০১৯।  ইএসপিএনক্রিকইনফোতে আখতার সরফরাজ (ইংরেজি) ক্রিকেটআর্কাইভে আখতার সরফরাজ (সদস্যতা প্রয়োজনীয়) (ইংরেজি)
রাভিনা ওয়া

রাভিনা ওয়া (জন্ম: ২৪ এপ্রিল ১৯৯৫) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন। জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় অন্তর্ভুক্ত হয়েছিল। তিনি ৭ জুলাই ২০১৮-তে বিশ্ব টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ পদার্পণ করেছিলেন। জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডেও ছিলেন। নভেম্বর ২০১৮ এ, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপরীতে খেলার জন্য মহিলা গ্লোবাল ডেভলপমেন্ট স্কোয়াডে অন্তর্ভুক্ত ছিল। ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির দলীয় স্কোয়াডে তার নাম ছিল। প্রতিযোগিতার উদ্বোধনী ম্যাচে স্বাগতিক ভানুয়াটুর বিপক্ষে মহিলা টুয়েন্টি২০-তে প্রথম পাঁচ উইকেট লাভ করেছিলেন তিনি । আগস্ট ২০১৯ সালে, তিনি স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডের সহ-অধিনায়ক হিসাবে মনোনীত হন। "Ravina Oa"। ESPN Cricinfo। সংগ্রহের তারিখ ১৩ ফেব্রুয়ারি ২০১৭।  "ICC Women's World Cup Qualifier, 4th Match, Group B: Bangladesh Women v Papua New Guinea Women at Colombo (CCC), Feb 7, 2017"। ESPN Cricinfo। সংগ্রহের তারিখ ১৩ ফেব্রুয়ারি ২০১৭।  "ICC announces umpire and referee appointments for ICC Women's World Twenty20 Qualifier 2018"। International Cricket Council। সংগ্রহের তারিখ ২৭ জুন ২০১৮।  "3rd Match, Group A, ICC Women's World Twenty20 Qualfier at Utrecht, Jul 7 2018"। ESPN Cricinfo। সংগ্রহের তারিখ ৭ জুলাই ২০১৮। [স্থায়ীভাবে অকার্যকর সংযোগ] "Meet the Global Development Squad"। International Cricket Council। সংগ্রহের তারিখ ১৫ জুলাই ২০১৮।  "Second Women's Global Development Squad heads to Rebel Women's Big Bash League"। International Cricket Council। সংগ্রহের তারিখ ১৪ নভেম্বর ২০১৮।  "Just two steps away from World Cup spots for teams in Women's Qualifiers"। International Cricket Council। সংগ্রহের তারিখ ৩০ এপ্রিল ২০১৯।  "Papua New Guinea start their title defence strongly"। Cricket World। সংগ্রহের তারিখ ৬ মে ২০১৯।  "Lewas squad named for tour of Scotland"। Post Courier। সংগ্রহের তারিখ ২০ আগস্ট ২০১৯।  ইএসপিএনক্রিকইনফোতে রাভিনা ওয়া (ইংরেজি)
ইশা সাহা

ইশা সাহা একজন ভারতীয় অভিনেত্রী, যিনি মূলত বাংলা সিনেমায় কাজ করেন। তিনি বাংলা টেলিভিশনের মাধ্যমে তার কর্মজীবন শুরু করেন। ২০১৭ সালে অনিন্দ্য চ্যাটার্জি পরিচালিত প্রজাপতি বিস্কুটের মাধ্যমে তিনি বাংলা সিনেমায় তার চলচ্চিত্রে আত্মপ্রকাশ করেন । তিনি স্টার জলসার ঝাঁঝ লবঙ্গ ফুল ধারাবাহিকে লবঙ্গ চরিত্রে অভিনয়ের মধ্য দিয়ে অভিনয় জগতে পদার্পণ করেন । ঈশা সাহার জন্ম কলকাতায়। ইশা সাহা কলকাতা বিশ্ববিদ্যালয়ের আইন বিভাগ (হাজরা ক্যাম্পাস) থেকে থেকে বি.এ.এল.এল.বি পাস করেছেন। তিনি ২০১৬ সালে স্টার জলসার ঝাঁঝ লবঙ্গ ফুলের সাথে লবঙ্গ চরিত্রে একটি টেলিভিশন শিল্পী হিসাবে তার ক্যারিয়ার শুরু করেছিলেন। তার অভিনয় জীবন ২০১৬ সালে স্টার জলসা'র ঝাঁঝ লবঙ্গ ফুল (শ্রী ভেঙ্কটেশ ফিল্মস) ধারাবাহিকে লবঙ্গ চরিত্রে অভিনয়ের মধ্য দিয়ে শুরু হয় । ইশা সাহা অভিনীত প্রথম চলচ্চিত্র হল প্রজাপতি বিস্কুট। এই চলচ্চিত্রটি পরিচালনা করেন অনিন্দ্য চট্টোপাধ্যায় এবং চলচ্চিত্রটি ২০১৭ সালের ২২ সেপ্টেম্বর। চলচ্চিত্রটিতে ইশা সাহার বিপরীতে নবাগতা খেয়া চট্টোপাধ্যায়কে অভিনয় করতে দেখা যায় । ছবিটি বক্স-অফিসে সাফল্য পায় এবং ১৪ দিনে এই ছবির আয় ছিল ২.১৫ কোটি টাকা । পরের বছর ২০১৮ সালে গুপ্তধনের সন্ধানে নামে একটি গোয়েন্দা কাহিনি-ভিত্তিক ছবিতে অভিনয় করেন । এই ছবিটি পরিচালনা করেন ধ্রুব বন্দ্যোপাধ্যায় । ২০১৮ সালের ২৭ এপ্রিল মুক্তি পায় ছবিটি । ছবির প্রধান চরিত্র সোনাদার (আবীর চট্টোপাধ্যায়) ভাইপো আবীরের (অর্জুন চক্রবর্তী) ঘনিষ্ঠ বান্ধবী ঝিনুক-এর চরিতে অভিনয় করেন তিনি । এই ছবিটিও বক্স-অফিসে দারুণ সাফল্য লাভ করে । ২০১৯ সালে সোয়েটার ছবিতে অভিনয় করেন। ছবিটি পরিচালনা করেন শিলাদিত্য মৌলিক। ছবিটি দর্শকমহলে অনেক প্রশংসা লাভ করে। এই ছবিটি খুব সাদাসিধা একটি মেয়ের চরিত্রে তিনি অভিনয় করেছেন। এই সিনেমার গানগুলিও অত্যন্ত সুন্দর ও জনপ্রিয়, বিশেষ করে উল্লেখ করতে হয় প্রেমে পরা বারণ গানটির কথা, গানটি গেয়েছেন লগ্নজিতা চক্রবর্তী। "মুভি রিভিউ: এক আটপৌরে মেয়ের উত্তরণের উলেই বোনা 'সোয়েটার'"। আনন্দবাজার পত্রিকা। 29 March 2019। ৩ সেপ্টেম্বর ২০১৯।  "'ঝাঁঝ লবঙ্গ ফুল'-নায়িকা বাস্তবে ঠিক যেমন"। এবেলা। ২৮ জুলাই ২০১৭। সংগ্রহের তারিখ ৩ সেপ্টেম্বর ২০১৯।  "দুর্গার আগেই কার্তিক চলে আসছেন 'প্রজাপতি বিস্কুট' নিয়ে"।  "কাঁচের বয়াম থেকে বেরোল 'প্রজাপতি বিস্কুট'"। ২৪ ঘণ্টা। ১৮ আগস্ট ২০১৭। সংগ্রহের তারিখ ২২ আগস্ট ২০১৭।  "বক্স অফিসে লক্ষ্মীলাভ। পুজোয় কেমন ব্যবসা করল বাংলা ছবি? হিসেবে নজর রাখল আনন্দ প্লাস"। Anandabazar Pratika। ১০ অক্টোবর ২০১৭। সংগ্রহের তারিখ ৩ সেপ্টেম্বর ২০১৯।  BookMyShow। "Guptodhoner Sondhane Movie (2018) | Reviews, Cast & Release Date in Rajula - BookMyShow"। BookMyShow (ইংরেজি ভাষায়)। সংগ্রহের তারিখ ২০১৮-০৪-১১।  "'Durgeshgorer Guptodhon' to repeat the same star cast of 'Guptodhoner Sondhane'"। The Times of India। ২০১৮-০৫-১৬। আইএসএসএন 0971-8257। সংগ্রহের তারিখ ২০২৪-০২-১৮।  "Whenever I see Abir, I feel Sonada is walking in front of me — Guptodhoner Sondhane maker Dhrubo Banerjee"। www.telegraphindia.com (ইংরেজি ভাষায়)। সংগ্রহের তারিখ ২০২৪-০২-১৮।  বিশ্বাস, পৃথা। "কেমন হল পরমা নেওটিয়ার প্রথম ছবি 'মিথ্যে প্রেমের গান', পড়ে নিন আনন্দবাজার অনলাইনে"। www.anandabazar.com। সংগ্রহের তারিখ ২০২৪-০২-১৮।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে ইশা সাহা  (ইংরেজি)
আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯)

আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯) (ইংরেজি: Isaac Asimov Presents The Great SF Stories 1 (1939)) হল আইজ্যাক অ্যাসিমভ ও মার্টিন এইচ. গ্রিনবার্গ সম্পাদিত একটি মার্কিন ছোটোগল্প সংকলন। ১৯৭৯ সালের মার্চে ডিএডব্লিউ বুকস থেকে বইটি প্রথম প্রকাশিত হয়। এই সংকলনে ১৯৩৯ সালে প্রকাশিত কয়েকটি কল্পবিজ্ঞান ছোটোগল্প সংকলিত হয়েছে। বইটি ২৫ খণ্ডের একটি ধারাবাহিকের অংশ। পরবর্তী প্রত্যেকটি খণ্ডে পরবর্তী বছরে প্রকাশিত গল্প সংকলিত হয়। ২৫টি খণ্ডে ১৯৬৩ সাল পর্যন্ত প্রকাশিত গল্পগুলি স্থান পায়। ১৯৩৯ সালে প্রকাশিত হওয়া গল্পগুলি দিয়ে এই ধারাবাহিকের সূত্রপাতের কারণ, ইতিপূর্বে অ্যাসিমভ "বিফোর দ্য গোল্ডেন এজ" নামে তিন খণ্ডে একটি সংকলন প্রকাশ করেছিলেন। সেই গ্রন্থে সংকলিত হয়েছিল ১৯৩১ থেকে ১৯৩৮ সালের মধ্যে প্রকাশিত গল্পগুলি। এই সময়টিকে অ্যাসিমভ কল্পবিজ্ঞান সাহিত্যে প্রাক্‌-সুবর্ণযুগ বলে মনে করতেন। ডিএডব্লিউ-এর মতে, এই বইটি "হল আইজ্যাক অ্যাসিমভ বছর ধরে ধরে সত্যিকারের স্মরণীয় সেই সব গল্প যেগুলি প্রগতিশীল পদ্ধতিতে কল্পবিজ্ঞানকে বর্তমান বিশিষ্ট দান করেছিলেন সেগুলি নিয়ে কল্পবিজ্ঞান সংকলনের যে সংজ্ঞামূলক ধারাবাহিকের পরিকল্পনা করেছিলেন, তার প্রথম [খণ্ড]।" এই ধারাবাহিকের দ্বিতীয় খণ্ডটি হল আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ২ (১৯৪০)। ধারাবাহিকের প্রত্যেকটি খণ্ডেরই সূচনায় দুই পর্বের ভূমিকা সংযোজিত হয়েছে। এই ভূমিকায় সংশ্লিষ্ট বছরে "বাস্তব জগতের বাইরে" (স্বাভাবিক ঐতিহাসিক ঘটনা) ও "বাস্তব জগতে" (কল্পবিজ্ঞান সম্প্রদায়ের ঘটনা) ঘটা গুরুত্বপূর্ণ ঘটনাগুলির কথা উল্লেখ করা হয়েছে। প্রত্যেকটি গল্পের সঙ্গেও প্রত্যেক সম্পাদক একটি নাতিদীর্ঘ রচনা-পরিচিতি যোগ করেছেন। "আই, রোবোট" - ইয়ান্ডো বাইন্ডার "দ্য স্ট্রেঞ্জ ফ্লাইট অফ রিচার্ড ক্লেটন" - রবার্ট ব্লচ "ট্রাবল উইথ ওয়াটার" - হোরাস এল. গোল্ড "ক্লোক অফ এসির" - ডন এ. স্টুয়ার্ট "দ্য ডে ইজ ডান" - লেস্টার ডেল রে "দি আলটিমেট ক্যাটালিস্ট" - জন টেইন "দ্য নার্লি ম্যান" - এল. স্প্র্যাগ ডে ক্যাম্প "ব্ল্যাক ডেস্ট্রয়ার" - আলফ্রেড ই. ভ্যান ভট "গ্রেটার দ্যান গডস" - ক্যাথারিন এল. মুর "ট্রেন্ডস" - আইজ্যাক অ্যাসিমভ "দ্য ব্লু জিরাফ" - এল. স্প্র্যাগ ডে ক্যাম্প "দ্য মিসগাইডেড হ্যালো" - হেনরি কাটনার "হেভি প্ল্যানেট" - মিলটন এ. রথম্যান "লাইফ-লাইন" - রবার্ট এ. হেইনলেইন "ইথার ব্রিদার" - থিওডোর স্টারজিয়ান "পিলগ্রিমেজ" - নেলসন বন্ড "রাস্ট" - জোসেফ ই. কেলিম "দ্য ফোর-সাইডেড ট্রায়াঙ্গেল" - উইলিয়াম এফ. টেম্পল "স্টার ব্রাইট" - জ্যাক উইলিয়ামসন "মিসফিট" – রবার্ট এ. হেইনলেইন ২০১০ সালে স্ট্রেঞ্জ হোরাইজনস-এ অ্যালভারো জিনোস-আমারো এই ধারাবাহিকটিকে আধুনিক কল্পবিজ্ঞান অনুরাগীদের জন্য একটি প্রয়োজনীয় পথ বলে বর্ণনা করে বলেন, "যদি আমরা আজকের কাজগুলিকে পরিপূর্ণভাবে বুঝতে চাই, তবে এগুলির পূর্বসূরিদের সম্পর্কে আমাদের অন্তত একটুখানি হলেও অবগত হতে হবে।" তিনি প্রত্যেকটি গল্প আলাদা আলাদা ভাবে পর্যালোচনা করেন কেন সেগুলি যুগোত্তীর্ণ এবং আধুনিক পাঠকের কাছে সেগুলি কী মূল্য বহন করে। অ্যাসিমভরিভিউজ.নেট এই খণ্ডটিকে "একটি অসাধারণ ধারাবাহিকের একটি অসাধারণ খণ্ড" হিসাবে বর্ণনা করেছে। The Great Science Fiction Stories Volume 1, 1939 at the Internet Speculative Fiction Database The Great SF Stories, Vol 1 (1939)। DAW Books, Inc।  Isaac Asimov Presents the Great SF Stories 1 ওয়েব্যাক মেশিনে আর্কাইভকৃত ৮ আগস্ট ২০১৬ তারিখে at Strange Horizons. Isaac Asimov Presents the Great SF Stories 1, 1939 at AsimovReviews.net